سەعدوون زووبێدی

سەعدوون زووبێدی مامۆستای زانکۆی بەغدا بووە و ئەدەبی ئینگلیزی خوێندووە لە ئینگلتەرا. زیاتر بە وەرگێڕی سەددام حوسێن سەرۆک کۆماری پێشووی عێراق ناسرابوو. ئەو کەسێکی  عەلمانییە کە ڕەتیکردەوە خۆی بە  سوننە یان شیعە بناسێنێت.

 وەرگێڕ 

زووبێدی زۆرجار شانبەشانی سەددام حوسێن لە شاشەی تەلەڤیزیۆنەکانی جیھاندا دەرکەوت و لە چەندین کۆبوونەوەی ئاست بەرزی نێوان سەددام و کەسایەتییە بیانییەکان لە کاتی شەڕی ئێران و عێراق لە عێراق و لەشکرکێشی کووەیت لە ساڵی ١٩٩١ و شەڕی کەنداو و چەند مانگەکانی پێش لەشکرکێشی ئەمریکا بۆ سەر عێراق لە ساڵی ٢٠٠٣ ئامادەبووە. ئەندامێکی ئاست نزم لە حیزبی بەعسی عێراق گووتی کە ئەلزوبەیدی شایەتحاڵی ھەندێک لە گرنگترین گفتوگۆکانی سەددام بوو، لەوانە کۆبوونەوە مشتومڕاوییەکەی ٢٥ی تەممووزی ١٩٩٠، لە نێوان سەددام و باڵیۆزی ئەمریکا ئەپریل گلاسپی تەنھا چەند ڕۆژێک پێش لەشکرکێشی عێراق بۆ سەر کووەیت. ھەروەھا بە شێوەیەکی بەرفراوان لێدوانەکانی سەددام حوسێنی لە کاتی کۆبوونەوەی سەرۆک کۆماری عێراق لە ٢٣ی ئابی ١٩٩٠ وەرگێڕاوە، لەگەڵ بارمتە ڕۆژاواییەکان کە عێراق ڤیزەی دەرچوونیان لە دوای قەیرانی کەنداوی فارس ڕەتکردبووەوە.

 شوێنی ئێستا 

ئەلزوبەیدی لە ساڵی ٢٠٠٥ لە تەمومژاوی خۆی دەرچوو بۆ ئەوەی ئامۆژگاری دانوستانکارانی سوننە بکات لە گفتوگۆکانی داڕشتنی دەستووری عێراقدا. ئاماژەی بەوەشکرد، بە تایبەتی لەلایەن چەند میلیشیایەک و سەر بە قاعیدە کراوەتە ئامانج. تا مانگی ئازاری ساڵی ٢٠٠٨، زووبەیدی لە عەممانی پایتەختی ئوردن دەژیا.

 سەرچاوەکان 

پۆل:زیندووان
پۆل:دەرچووانی زانکۆی بەغدا